Το **Εθνικό Κόμμα - Έλληνες** είναι εθνικιστικό ελληνικό πολιτικό κόμμα, που ιδρύθηκε το 2020 από τον Ηλία Κασιδιάρη. Πρόεδρος του κόμματος είναι ο Δημήτρης Χατζηλιάδης.

Ιστορικό
--------

Η αποτυχία της Χρυσής Αυγής να εισέλθει στη Βουλή στις εκλογές του Ιουλίου 2019 οδήγησε σε αποχώρηση πολλών στελεχών και πρώην βουλευτών.

Το πρώτο έμβλημα του κόμματος
Tο Μάιο του 2020, ο τότε εκπρόσωπος τύπου Ηλίας Κασιδιάρης έστειλε επιστολή στον Νίκο Μιχαλολιάκο ζητώντας του να πραγματοποιηθούν αλλαγές αφενός στη δομή και τη λειτουργία της Χρυσής Αυγής, με ανοιχτό συνέδριο για εκλογή νέου Γενικού Γραμματέα από τη βάση, και αφετέρου στην ιδεολογική της προσέγγιση, καταδικάζοντας τον ναζισμό και τον φασισμό. Ο Μιχαλολιάκος απέρριψε τις προτάσεις, με αποτέλεσμα στις 21 Μαΐου ο Κασιδιάρης να ανακοινώσει την αποχώρηση του από την Χρυσή Αυγή προαναγγέλλοντας την ίδρυση νέου κόμματος.

Στις 4 Ιουνίου 2020 ανακοινώθηκε η ίδρυση του κόμματος «Έλληνες για την Πατρίδα», με βίντεο το οποίο ανέβηκε στα μέσα κοινωνικής δικτύωσης, στο οποίο ο Κασιδιάρης δήλωσε τις θέσεις και την ιδεολογία του κόμματος. Λίγες ημέρες αργότερα έγινε η παρουσίαση των βασικών στελεχών του κόμματος, στο οποίο συμμετέχουν μεταξύ άλλων, ο πρώην βουλευτής Αιτωλοακαρνανίας Κωνσταντίνος Μπαρμπαρούσης, ο πρώην ευρωβουλευτής Λάμπρος Φουντούλης, μέλη περιφερειακών και δημοτικών συμβουλίων και άλλοι.

Στις 22 Ιουνίου 2022 ανακοινώθηκε η εκλογική συνεργασία του κόμματος με το Εθνικό Μέτωπο του Μάνου Κώνστα. Ωστόσο, τον Απρίλιο του 2023 αποδεσμεύτηκε από τη συνεργασία.

Στις 4 Απριλίου 2023 εξελέγη παμψηφεί από το πανελλαδικό συμβούλιο του κόμματος ο πρώην αντιεισαγγελέας του Αρείου Πάγου Αναστάσιος Κανελλόπουλος, ως πρόεδρος του κόμματος. Είχε προηγηθεί και η παραίτηση Κασιδιάρη, τον οποίον είχε διαδεχτεί διοικούσα επιτροπή. Αργότερα τον ίδιο μήνα, μετά την απόφαση του Κανελλόπουλου να ενεργοποιήσει και να συμμετέχει στις εκλογές με το κόμμα ΕΑΝ, το πανελλαδικό συμβούλιο εξέλεξε στις 26 Απριλίου 2023 νέο πρόεδρο τον ταξίαρχο ε.α. Δημήτριο Χατζηλιάδη και ανακοινώθηκε η συμμετοχή του κόμματος στις εκλογές. Τα παραπάνω είναι απόρροια του γεγονότος ότι ο Κασιδιάρης έχει καταδικαστεί για σύσταση εγκληματικής οργάνωσης και εκτίει την ποινή του, οπότε, βάσει νόμου, δεν επιτρέπεται να είναι επικεφαλής κόμματος που θα συμμετάσχει στις εκλογές.

Στις 3 Μαΐου, το Α1 τμήμα του Αρείου Πάγου απαγόρευσε την κάθοδο του κόμματος στις βουλευτικές εκλογές του Μαΐου, με το σκεπτικό ότι ο πραγματικός ηγέτης του κόμματος, Ηλίας Κασιδιάρης, είναι εκπρόσωπος βίαιων και αντιδημοκρατικών πολιτικών, προωθώντας ταυτόχρονα, ρατσιστικές, μισαλλόδοξες και ολοκληρωτικές ιδέες.

Για τις εκλογές του Ιουνίου του 2023, λόγω της απαγόρευσης καθόδου του ως πολιτικό κόμμα, τα μέλη του δήλωσαν συμμετοχή ως συνδυασμός ανεξάρτητων υποψηφίων υπό την ονομασία "*Έλληνες για την Πατρίδα και την Ελευθερία*". Ο συνδυασμός αυτός κόπηκε επίσης από τον Άρειο Πάγο. Για τις εκλογές, το κόμμα αποφάσισε να στηρίξει το κόμμα των Σπαρτιατών.

Θέσεις
------

Το κυβερνητικό πρόγραμμα του κόμματος στοχεύει στην εθνική οικονομία, στην επίλυση του δημογραφικού με μέτρα στήριξης στην οικογένεια και απαγόρευση γάμων ομόφυλων ζευγαριών, στην πάταξη της λαθρομετανάστευσης, στην επιδίωξη αυτάρκειας για όλα τα βασικά είδη διαβίωσης, στην επιδότηση της εργασίας και της επιχειρηματικότητας, στη γεωστρατηγική αναβάθμιση του Ελληνισμού και στην εκμετάλλευση του εθνικού πλούτου, στην Εθνική Άμυνα και στην αμυντική στρατηγική της αποτροπής, στη μηδενική ανοχή της εγκληματικότητας, στην «πολιτική κάθαρση», στην τόνωση της Ελληνικής παιδείας και στην υπεράσπιση του Ελληνικού Πολιτισμού και της Ορθόδοξης Χριστιανικής Πίστης. Επίσης περιγράφονται οι θέσεις σε διάφορους επιμέρους τομείς.

Το κόμμα είχε ενεργό ρόλο και στο αντιεμβολιαστικό κίνημα κατά της νόσου Covid-19 και συμμετείχε σε πορείες κατά του υποχρεωτικού εμβολιασμού, καθώς και του υγειονομικού πιστοποιητικού πολιτών.

Έχει διατυπωθεί η άποψη ότι ο Ηλίας Κασιδιάρης προσπάθησε να παρουσιάσει ένα κόμμα με εθνικιστικό και πατριωτικό λόγο που να μοιάζει με άλλων ευρωπαϊκών κομμάτων του χώρου με μεγάλα ποσοστά, ιδίως με το Ιταλικό κόμμα της Λέγκας του Βορρά. Παρόλα αυτά οι θέσεις του κόμματος δεν φαίνεται να διαφέρουν ουσιαστικά από αυτές της Χρυσής Αυγής, ενώ εκτιμάται πως θα προσεγγίσει κυρίως πρώην ψηφοφόρους της Χρυσής Αυγής, της Ελληνικής Λύσης και της Νέας Δημοκρατίας. Το κόμμα έχει χαρακτηριστεί από επιστήμονες ως ένα κόμμα το οποίο έχει σχέσεις με τον ακροδεξιό εξτρεμισμό.

Διατελέσαντες πρόεδροι
----------------------

| Πρόεδρος | Θητεία |
| --- | --- |
| Ηλίας Κασιδιάρης | 4 Ιουνίου 2020 | 2022 |
| *διοικούσα επιτροπή* | 2022 | 4 Απριλίου 2023 |
| Αναστάσιος Κανελλόπουλος | 4 Απριλίου 2023 | 26 Απριλίου 2023 |
| Δημήτρης Χατζηλιάδης | 26 Απριλίου 2023 | *εν ενεργεία* |

Παραπομπές
----------

1. ↑  Newsroom (21 Μαΐου 2020). «Νέο εθνικιστικό κόμμα ιδρύει ο Ηλίας Κασιδιάρης». *CNN.gr*. Ανακτήθηκε στις 9 Οκτωβρίου 2021.
2. ↑  Boukala 2021, σελ. 9
3. ↑  Karakatsouli, Anna (2021). «Conflicting Claims over the Legacy of 1821: The Case of the Far Right in Greece». *Journal of Modern Greek Studies* **39** (1): 71–91. doi:10.1353/mgs.2021.0004. ISSN 1086-3265. .
4. ↑  Boukala 2021, σελ. 9
5. ↑  
	* Karakatsouli, Anna (2021). «Conflicting Claims over the Legacy of 1821: The Case of the Far Right in Greece». *Journal of Modern Greek Studies* **39** (1): 71–91. doi:10.1353/mgs.2021.0004. ISSN 1086-3265. .
	* Samaras, Georgios (22 September 2021) (στα αγγλικά). *Golden Dawn's Visual Diary: An Analysis of Content Shared by Greek Extremists on Youtube from 2012 to 2019*. Rochester, NY. doi:10.2139/ssrn.3873562. .
6. ↑  enikos.gr, NEWSROOM (26 Απριλίου 2023). «Δημήτρης Χατζηλιάδης: Ποιος είναι ο Ταξίαρχος που ανέλαβε πρόεδρος στο κόμμα Κασιδιάρη – Η πρώτη δήλωσή του». *enikos.gr*. Ανακτήθηκε στις 26 Απριλίου 2023.
7. ↑  «Διαλύεται η Χρυσή Αυγή: Ανεξαρτητοποίηση Λαγού – Τον καλούν να παραδώσει την έδρα». *Έθνος*. 13 Ιουλίου 2019. Ανακτήθηκε στις 9 Οκτωβρίου 2021.
8. ↑  «Δεύτερη ηχηρή αποχώρηση από την Χρυσή Αυγή, εκτός και ο Ηλιόπουλος». *skai.gr*. Ανακτήθηκε στις 9 Οκτωβρίου 2021.
9. ↑  Ψαρράς, Δημήτρης (22/05/2020). «Γι’ αυτό έφυγε ο Κασιδιάρης». *Η Εφημερίδα των Συντακτών*.. Ανακτήθηκε στις 9 Οκτωβρίου 2021.
10. ↑  «Ο Κασιδιάρης γυρνά την πλάτη στο Μιχολολιάκο και ιδρύει με βίντεο νέο κόμμα». *skai.gr*. Ανακτήθηκε στις 9 Οκτωβρίου 2021.
11. ↑  «Νέο κόμμα ανακοίνωσε ο Ηλίας Κασιδιάρης». *ProtoThema*. 21 Μαΐου 2020. Ανακτήθηκε στις 9 Οκτωβρίου 2021.
12. ↑  «'Έλληνες Γ.Τ.Π.' έβγαλε το κόμμα του ο υπόδικος Κασιδιάρης». *news247.gr*. Ανακτήθηκε στις 13 Απριλίου 2021.
13. ↑  «Ο Κασιδιάρης, οι «Ελληνες» και τα «ορφανά» της Ακροδεξιάς». *in.gr*. Ανακτήθηκε στις 12 Απριλίου 2021.
14. ↑  Ψαρράς, Δημήτρης (23/06/2020). «Ναζί,μόνος,ψάχνει». *Η Εφημερίδα των Συντακτών*.. Ανακτήθηκε στις 24 Μαρτίου 2021.
15. ↑  «Πλειάδα προσωπικοτήτων μαζί με τους "ΕΛΛΗΝΕΣ για την Πατρίδα! Πρώτη παρουσίαση». *ELLHNES.net* (στα Αγγλικά). 21 Ιουνίου 2020. Αρχειοθετήθηκε από το πρωτότυπο στις 22 Ιουνίου 2020. Ανακτήθηκε στις 26 Μαρτίου 2021.
16. ↑  «Ο Άγνωστος Χ στην εξίσωση των εκλογών». *Το Βήμα*. 29 Ιουνίου 2022. Ανακτήθηκε στις 24 Αυγούστου 2022.
17. ↑  User, Super (2023-04-01). «Αποδέσμευση από την εκλογική συνεργασία του Εθνικού Μετώπου με τους». *Εθνικό Μέτωπο*.. Ανακτήθηκε στις 2023-04-10.
18. ↑  «Αναστάσιος Κανελλόπουλος: Μπήκε επικεφαλής στους «Έλληνες» του Κασιδιάρη ο πρώην αντεισαγγελέας του Αρείου Πάγου». *iefimerida.gr*. 5 Απριλίου 2023. Ανακτήθηκε στις 5 Απριλίου 2023.
19. ↑  «Αναστάσιος Κανελλόπουλος: «Παμψηφεί» πρόεδρος στο κόμμα Κασιδιάρη ο πρώην αντεισαγγελέας του Αρείου Πάγου». *Documento*. 5 Απριλίου 2023. Ανακτήθηκε στις 5 Απριλίου 2023.
20. ↑  Αναστάσιος Κανελλόπουλος: «Αυτόνομο το ΕΑΝ στις εκλογές – Καμία σύγκρουση με Κασιδιάρη»
21. ↑  Εκλογές 2023: Ποιος είναι ο νέος πρόεδρος στο κόμμα Κασιδιάρη
22. ↑  Με τους «Έλληνες» κατεβαίνει στις εκλογές ο Κασιδιάρης
23. ↑  «Προβληματισμός για την αύξηση των ποσοστών του Κασιδιάρη - Γιατί δεν μπορεί να είναι υποψήφιος πρόεδρος στις εκλογές». *The TOC*. 13 Μαρτίου 2022. Ανακτήθηκε στις 16 Μαρτίου 2023.
24. ↑  «Άρειος Πάγος: Ολόκληρο το σκεπτικό για το «μπλόκο» στο κόμμα Κασιδιάρη». *enikos.gr*. 3 Μαΐου 2023. Ανακτήθηκε στις 26 Μαΐου 2023.
25. ↑  «Εκλογές 25ης Ιουνίου: Ποια κόμματα κατέθεσαν αίτηση συμμετοχής στον Άρειο Πάγο». *www.naftemporiki.gr*. 3 Ιουνίου 2023. Ανακτήθηκε στις 3 Ιουνίου 2023.
26. ↑  «Κυβερνητικό Πρόγραμμα». *ΕΛΛΗΝΕΣ | ELLHNES.net* (στα Αγγλικά). Ανακτήθηκε στις 9 Οκτωβρίου 2021.
27. ↑  Γορανίτης, Γιάννης (29.07.2021). «Το παζλ των αντιεμβολιαστών». *Το Βήμα*.. Ανακτήθηκε στις 14 Οκτωβρίου 2021.
28. ↑  «In Greece, a new far right movement is taking the stage». *openDemocracy* (στα Αγγλικά). Ανακτήθηκε στις 14 Οκτωβρίου 2021.
29. ↑  «In Greece, a new far right movement is taking the stage». *openDemocracy* (στα Αγγλικά). Ανακτήθηκε στις 14 Οκτωβρίου 2021.
30. ↑  Boukala, Salomi (9 December 2021). «Far-right discourse as legitimacy? Analysing political rhetoric on the "migration issue" in Greece» (στα αγγλικά). *Studies in Communication Sciences* **21** (2): 329–341–329–341. doi:10.24434/j.scoms.2021.02.014. ISSN 2296-4150. .
31. ↑  Karakatsouli, Anna (2021). «Conflicting Claims over the Legacy of 1821: The Case of the Far Right in Greece». *Journal of Modern Greek Studies* **39** (1): 71–91. doi:10.1353/mgs.2021.0004. ISSN 1086-3265. .
32. ↑  Γεωργιάδου, Βασιλική. «Εκλογικό αποτύπωμα και εμφωλευμένη άκρα δεξιά». Εποχή.. Ανακτήθηκε στις 23 May 2022.

Βιβλιογραφία
------------

* Boukala, Salomi (2021-08-10). «Far-right discourse as legitimacy? Analysing political rhetoric on the "migration issue" in Greece» (στα αγγλικά). *Studies in Communication Sciences*: 1-13. doi:https://doi.org/10.24434/j.scoms.2021.02.014. ISSN 2296-4150.. Ανακτήθηκε στις 11/11/2021.

Εξωτερικοί σύνδεσμοι
--------------------

* Επίσημος ιστότοπος